|  |  |  |  |
| --- | --- | --- | --- |
| **ПАРАТ**  РЕСПУБЛИКА ТАТАРСТАН  НИЖНЕКАМСКИЙ  ГОРОДСКОЙ СОВЕТ  пр. Строителей, д. 12, г. Нижнекамск, 423570 | Herb | | ТАТАРСТАН РЕСПУБЛИКАСЫ  ТҮБӘН КАМА  ШӘҺӘР СОВЕТЫ  Төзүчеләр пр., 12 нче йорт, Түбән Кама шәһәре, 423570 |
| Тел./факс: (8555) 42-42-66. E-mail: Gorsovet.Nk@tatar.ru | | | |
| **РЕШЕНИЕ**  2022 елның 26 августы № 32 | | **КАРАР** | |

Түбән Кама шәһәр Советының

кайбер карарларына үзгәрешләр кертү турында

Түбән Кама шәһәр Советы

КАРАР БИРӘ:

1. Түбән Кама шәһәр Советының «Түбән Кама шәһәре муниципаль берәмлеге хезмәткәрләренә хезмәт өчен түләү турында» 2021 елның 1 сентябрендәге 39 номерлы карарына түбәндәге үзгәрешләр кертергә:

4 пунктка түбәндәге эчтәлекле абзац өстәргә:

«даими нигездә муниципаль вазыйфаларны биләүче затларга һәм муниципаль хезмәт вазыйфаларын биләүче затларга Татарстан Республикасы «Түбән Кама муниципаль районы» муниципаль берәмлеге һәм хезмәткәрләрнең вәкаләтле вәкилләре арасында төзелә торган социаль партнерлыкның территориаль-тармак килешүендә каралган күләмнәрдә һәм нигезләр буенча түләүләр башкарылырга мөмкин.

Күрсәтелгән килешүдә каралган бер тапкыр бирелә торган түләү даими нигездә муниципаль вазыйфаны биләп торучы затның яисә муниципаль хезмәт вазыйфасын биләүче затның эшкә кабул ителгәннән соң унбер айдан да иртәрәк булмаган шәхси гаризасы нигезендә башкарыла.»;

1. Түбән Кама шәһәр Советының «Түбән Кама шәһәре бюджет өлкәсенең Татарстан Республикасы бюджет өлкәсе хезмәткәрләренә хезмәт өчен түләү буенча бердәм тариф челтәре кагылмый торган аерым оешмалары хезмәткәрләренә хезмәт өчен түләү турында» 2021 елның 1 сентябрендәге 40 номерлы карарына түбәндәге үзгәрешләр кертергә:

4 пунктка түбәндәге эчтәлекле абзац өстәргә:

«Җитәкчеләргә, белгечләргә, хезмәткәрләргә һәм эшчеләргә Татарстан Республикасы «Түбән Кама муниципаль районы» муниципаль берәмлеге һәм хезмәткәрләрнең вәкаләтле вәкилләре арасында төзелә торган социаль партнерлыкның территориаль-тармак килешүендә каралган күләмнәрдә һәм нигезләр буенча түләүләр башкарылырга мөмкин.

Күрсәтелгән килешүдә каралган бер тапкыр бирелә торган түләү җитәкче, белгеч, хезмәткәр яки эшченең эшкә кабул ителгәннән соң унбер айдан да иртәрәк булмаган шәхси гаризасы нигезендә башкарыла.»;

1. Түбән Кама шәһәр Советының «Татарстан Республикасы Түбән Кама муниципаль районы Түбән Кама шәһәре муниципаль берәмлегендә аерым муниципаль вазыйфаларны биләүче затларны премияләү буенча Түбән Кама шәһәре Мэры каршындагы комиссия турында» 2021 елның 18 ноябрендәге 62 номерлы карарына түбәндәге үзгәреш кертергә:

Татарстан Республикасы Түбән Кама муниципаль районы Түбән Кама шәһәре муниципаль берәмлегендә аерым муниципаль вазыйфаларны биләүче затларны премияләү буенча Түбән Кама шәһәре Мэры каршындагы комиссия турында нигезләмәнең 3 пунктына түбәндәге эчтәлекле абзац өстәргә:

«- аерым муниципаль вазыйфаларны биләүче затларга бер тапкыр бирелә торган түләүләр, матди ярдәм һәм мондый түләүләр күләме турында карарлар кабул итү.».

1. Әлеге карарның 3 пункты үз гамәлен 2022 елның 1 гыйнварыннан барлыкка килгән мөнәсәбәтләргә тарата.
2. Җәмәгатьчелек һәм массакүләм мәгълүмат чаралары белән элемтә бүлегенә әлеге карарны Түбән Кама шәһәре Уставы белән билгеләнгән тәртиптә бастырып чыгарырга, шулай ук Түбән Кама муниципаль районының рәсми сайтында «Интернет» мәгълүмат-телекоммуникация челтәрендә урнаштырырга.
3. Карарның үтәлешен контрольдә тотуны Түбән Кама шәһәре Мэры урынбасары М. В. Камелинага йөкләргә.

Түбән Кама шәһәре

Мэры вазыйфаларын башкаручы,

Мэр урынбасары М.В. Камелина